*Projekts*

**LATVIJAS REPUBLIKAS MINISTRU KABINETA SĒDES PROTOKOLLĒMUMS**

**Priekšlikumi likumprojekta "Grozījumi likumā “Par interešu konflikta novēršanu valsts amatpersonu darbībā” izskatīšanai Saeimā**

**TA -**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(...)**

1. Atbalstīt šādus Ministru kabineta priekšlikumus likumprojekta "Grozījumi likumā “Par interešu konflikta novēršanu valsts amatpersonu darbībā”” (Nr. 312/Lp12) izskatīšanai Saeimā:
   1. aizstāt visā likumā vārdu “izziņas” ar vārdu “izmeklēšanas”;
   2. papildināt 9.pantu ar sesto daļu šādā redakcijā:

“(6) Valsts amatpersonai divus gadus pēc tam, kad tā beigusi pildīt valsts amatpersonas pienākumus, aizliegts, saņemt jebkādu mantisku vai citāda veida labumu (tai skaitā atlīdzību) no fiziskām un juridiskām personām un personu apvienībām vai kļūt par to dalībnieku, akcionāru, biedru, ieņemt amatus, kā arī slēgt uzņēmuma līgumus vai veikt pilnvarojuma izpildi, attiecībā pret kurām tā pēdējos divos gados pirms amata pienākumu pildīšanas izbeigšanas ir veikusi ar amata pienākumu pildīšanu saistītas darbības, tai skaitā pārstāvējusi publiskas personas institūcijas intereses jebkuras jurisdikcijas tiesā vai sagatavojusi dokumentus publiskas personas institūcijas interešu pārstāvības nodrošināšanas ietvaros.”

* 1. izteikt 10.panta septīto daļu šādā redakcijā:

“(7) Valsts amatpersonai divus gadus pēc tam, kad tā pieņēmusi vai sagatavojusi lēmumu vai piedalījusies lēmuma pieņemšanā (tajā skaitā ar padomdevēja tiesībām) par publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju, par publiskas personas finanšu līdzekļu piešķiršanu vai veikusi uzraudzības, kontroles, izmeklēšanas vai sodīšanas funkcijas, vai administrējusi maksātnespējas procesu, ir aizliegts iegūt tāda komersanta mantu, kā arī kļūt par tādas komercsabiedrības dalībnieku, akcionāru, biedru vai ieņemt amatus komercsabiedrībā, attiecībā uz kuru šī valsts amatpersona, pildot savus pienākumus, pieņēmusi vai sagatavojusi lēmumu vai piedalījusies lēmuma pieņemšanā (tajā skaitā ar padomdevēja tiesībām) par publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju par publiskas personas finanšu līdzekļu piešķiršanu vai veikusi uzraudzības, kontroles, izmeklēšanas vai sodīšanas funkcijas, vai administrējusi maksātnespējas procesu.”

* 1. papildināt 15.pantu pirmo daļu ar 5.punktu šādā redakcijā:

“5) un pārstāvēt publiskas personas institūcijas intereses jebkuras jurisdikcijas tiesā pret juridiskām un fiziskām personām un personu apvienībām, ja pēdējo divu gadu laikā tā ir saņēmusi jebkādu mantisku vai citāda veida labumu (tai skaitā atlīdzību) no tām, bijusi tās dibinātājs, dalībnieks, akcionārs, biedrs, vai ieņēmusi tajā amatus.”

* 1. papildināt pārejas noteikumus ar 27. un 28. punktu šādā redakcijā:

“27. Šā likuma 9. panta sestā daļa attiecas uz personām, kuras amata pienākumus beigušas pildīt pēc 2016.gada 1.jūlija.

28. Šā likuma 10.panta septītā daļa attiecas uz personām, kas sagatavojušas lēmumus vai veikušas izmeklēšanas funkcijas pēc 2016.gada 1.jūlija.”

1. Valsts kancelejai nosūtīt šo protokollēmumu Saeimas Valsts pārvaldes un pašvaldības komisijai.

Ministru prezidente Laimdota Straujuma

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

15.01.2016.

412

D.Āboliņa

67082946

daina.abolina@mk.gov.lv